CELEX: 62013CA0114
Language: sk
Date: 2015-02-12 00:00:00
Title: Vec C-114/13: Rozsudok Súdneho dvora (prvá komora) z  12. februára 2015 (návrh na začatie prejudiciálneho konania, ktorý podal Arbeidshof te Antwerpen – Belgicko) – Theodora Hendrika Bouman/Rijksdienst voor Pensioenen (Návrh na začatie prejudiciálneho konania — Sociálne zabezpečenie — Nariadenie (EHS) č. °1408/71 — Starobné poistenie a poistenie pre prípad úmrtia — Článok 46a ods. 3 písm. c) — Priznanie dávok — Vnútroštátne pravidlá na zamedzenie súbehu — Výnimka — Pojem „dobrovoľné alebo voliteľné nepretržité poistenie“  — Vnútroštátny dôchodok na základe systému povinného poistenia — Možnosť požiadať o oslobodenie od účasti na poistení počas určitého obdobia — Dosah osvedčenia vydaného príslušným orgánom iného členského štátu — Nariadenie (ES) č. 574/72 — Článok 47)

13.4.2015   
            
            
               SK
            
            
               Úradný vestník Európskej únie
            
            
               C 118/2
            
         Rozsudok Súdneho dvora (prvá komora) z 12. februára 2015 (návrh na začatie prejudiciálneho konania, ktorý podal Arbeidshof te Antwerpen – Belgicko) – Theodora Hendrika Bouman/Rijksdienst voor Pensioenen
   (Vec C-114/13) (1)
   
   ((Návrh na začatie prejudiciálneho konania - Sociálne zabezpečenie - Nariadenie (EHS) č.o1408/71 - Starobné poistenie a poistenie pre prípad úmrtia - Článok 46a ods. 3 písm. c) - Priznanie dávok - Vnútroštátne pravidlá na zamedzenie súbehu - Výnimka - Pojem „dobrovoľné alebo voliteľné nepretržité poistenie“ - Vnútroštátny dôchodok na základe systému povinného poistenia - Možnosť požiadať o oslobodenie od účasti na poistení počas určitého obdobia - Dosah osvedčenia vydaného príslušným orgánom iného členského štátu - Nariadenie (ES) č. 574/72 - Článok 47))
   (2015/C 118/02)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Arbeidshof te Antwerpen
   
      Účastníci konania pred vnútroštátnym súdom
   
   
      Žalobkyňa: Theodora Hendrika Bouman
   
      Žalovaný: Rijksdienst voor Pensioenen
   
      Výrok rozsudku
   
   Článok 46a ods. 3 písm. c) nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva, v znení zmenenom, doplnenom a aktualizovanom nariadením Rady (ES) č. 118/97 z 2. decembra 1996, zmeneným a doplneným nariadením Európskeho parlamentu a Rady (ES) č. 1992/2006 z 18. decembra 2006, sa má vykladať v tom zmysle, že zahŕňa časť dávky vyplývajúcej z obdobia poistenia, počas ktorého mala dotknutá osoba nárok na priznanie oslobodenia od účasti v systéme povinného poistenia, za predpokladu, že takáto účasť má počas celého predmetného obdobia vplyv na rozsah dávky sociálneho zabezpečenia.
   
      (1)  Ú. v. EÚ C 147, 25.5.2013.